### | | | | --- | --- | | | | | --- | | **Byråd** 26. november 2019 Sagsnr. 710-2019-19970 Dok.nr. 710-2019-239853 Sagsbehandler DPEP | | 184.                Forslag til tillæg nr. 17 til Spildevandsplan 2013 - Åbent

###

|  |  |
| --- | --- |
| Tidl. politisk behandling | TM-U, 27.08.19, pkt. 51 |
| Forventet sagsgang | TM-U, ØK, BY |
| Lovgrundlag | Miljøbeskyttelsesloven og bekendtgørelse om spildevandstilladelser mv. |

###

**SAGENS INDHOLD**

Byrådet skal i denne sag tage stilling til et forslag til
et revideret tillæg nr. 17 til den gældende spildevandsplan, som omfatter
ændret placering af et planlagt regnvandsbassin i [adresse]. Byrådet skal endvidere tage stilling til igangsætning
af ekspropriationsprocedure med henblik på erhvervelse af de nødvendige
rådighedsindskrænkninger eller arealafståelse.

Ifølge den gældende Spildevandsplan 2013 skal der i
[adresse] etableres et regnvandsbassin ved [adresse] sydvest for jernbanen. [adresse]
Forsyning A/S ønskede i stedet bassinet placeret mellem jernbanen og [adresse]
og med udledning til Nymølleskov bæk, da det viste sig, at arealet sydvest for
jernbanen ikke var stort nok til placering af et bassin. Samtidig ville det
være dyrt og vanskeligt at føre regnvandet under jernbanen fra det nordlige
[adresse], samt at etablere udløb til [adresse] gennem et vådt engområde
omfattet af § 3 i naturbeskyttelsesloven.

Byrådet godkendte på møde 27. august 2019 forslag til
tillæg nr. 17, som giver mulighed for, at det planlagte regnvandsbassin (BLAU003R)
for det eksisterende opland (LAU01) flyttes til en anden lokalitet.
Efterfølgende har en grundejer ønsket bassinet flyttet yderligere ca. 200 meter
mod nordvest for at få en bedre udnyttelse af arealet. Der er derfor udarbejdet
et revideret forslag til tillæg.

**VURDERING**

Teknik og Kultur vurderer, at tillægget giver mulighed for
at separatkloakere den nordvestlige del af [adresse] og etablere det nødvendige
regnvandsbassin, uanset bassinet flyttes yderligere ca. 200 meter mod nordvest.
Der sikres under alle omstændigheder en hensigtsmæssig og miljømæssig
forsvarlig afledning af både spildevand og overfladevand.

**ØKONOMI**

Udgifterne til etablering af regnvandsbassinet betales af
Favrskov Forsyning A/S i henhold til Favrskov Spildevands betalingsvedtægt.
Flytningen af bassinet giver en billigere løsning for Favrskov Forsyning A/S.
Der er ingen direkte økonomiske konsekvenser for Favrskov Kommune.

**INDDRAGELSE**

Forslaget vil blive offentliggjort på kommunens hjemmeside
med oplysning om, at bemærkninger til forslaget kan fremsendes inden otte uger.

**INDSTILLING**

Direktøren for Teknik og Kultur indstiller
til Byrådet:

1.
At revideret forslag til ”Tillæg nr.
17 til Spildevandsplan 2013” godkendes og fremlægges i offentlig høring i otte
uger.

2.
At Byrådet bemyndiger Teknik og Kultur
til administrativt at vedtage tillægget til spildevandsplanen, såfremt der ikke
er modtaget indsigelser inden høringsperiodens udløb.

3.
At godkende, at der igangsættes ekspropriationsprocedure med henblik på
erhvervelse af de nødvendige rådighedsindskrænkninger eller arealafståelse ved
de i tillægget angivne matrikler. Igangsætning skal ske, såfremt [adresse]
Spildevand A/S ikke kan opnå frivillige aftaler.

**BESLUTNING**

***Teknik- og Miljøudvalget, 7. november 2019:***

Fraværende:Ingen

Indstilles godkendt.

***Økonomiudvalget, 18. november 2019:***

Fraværende:Ester Kjær

Indstilles godkendt.

**Bilag**

|  |  |
| --- | --- |
| Forslag til tillæg nr. 17 til Spildevandsplan 2013 | 710-2019-198647 |